
Uznesenie Okresný súd Lučenec vo veci starostlivosti o maloleté dieťa: A. B., narodená XX.XX.XXXX, bytom ako matka, dieťa zastúpené kolíznym opatrovníkom: Úrad práce, sociálnych vecí a rodiny Lučenec, dieťa rodičov: matka C. B., narodená XX.XX.XXXX, bytom D. XXX a otec neuvedený, na nariadenie neodkladného opatrenia, takto rozhodol: Súd n a r i a ď u j e neodkladné opatrenie v tomto znení: I.U m i e s t ň u j e maloletú A. B., narodenú XX.XX.XXXX do starostlivosti Diagnostického centra E. E. XX, F.. II. G. C. B., narodená XX.XX.XXXX j e p o v i n n á , aby za súčinnosti Úradu práce, sociálnych vecí a rodiny, Lučenec o d o v z d a l a maloletú A. B., narodenú XX.XX.XXXX do starostlivosti Diagnostického centra E. E. XX, F.. III. Neodkladné opatrenie bude trvať do právoplatného skončenia konania vo veci samej vedenej pod sp. zn. 17P/41/2025. odôvodnenie: 1.Úrad práce, sociálnych vecí a rodiny Lučenec sa svojím návrhom na nariadenie neodkladného opatrenia doručeného Okresnému súdu Lučenec dňa 06.03.2025 domáhal, aby súd dočasne umiestnil maloletú A. B. do H. I., F. a zároveň, aby rozhodol o uložení výchovného opatrenia. Ako dôvod uviedol, že vedú spisovú dokumentáciu maloletých detí od roku 2016 z dôvodu konania o úprave rodičovských práv a povinností k maloletým deťom. Maloleté deti A. J., K. J. a E. J. boli rozsudkom sp. zn. 12P/11/2016 zo dňa 03.03.2016 zverené do osobnej starostlivosti matky. V spoločnej domácnosti na adrese D. XXX žije matka C. B., narodená XX.XX.XXXX, otec H. J., narodený XX.XX.XXXX a maloleté deti A. B., narodená XX.XX.XXXX a E. J., narodená XX.XX.XXXX. Sestre maloletej A. B., K. J., narodenej XX.XX.XXXX bolo na základe uznesenia Okresného súdu v Lučenci sp. zn. 17P/17/2025 zo dňa 03.02.2025, vykonateľné dňa 03.02.2025 nariadené neodkladné opatrenie, na základe ktorého bola dňa 19.02.2025 umiestnená do starostlivosti Reedukačného centra, L. M. J. X, N.. Rodina žije aktuálne v prízemnom rodinnom dome starých rodičov zo strany matky. Starí rodičia tiež žijú v rodinnom dome, ktorého vlastníkom je starý otec. Podmienky na bývanie zodpovedajú hygienickému štandardu príslušnej komunity. Prostredie, v ktorom maloleté deti žijú, sú primerané na uspokojovanie ich potrieb. Z informačného systému úradu o výplate sociálnych dávok bolo zistené, že príjem do rodiny tvorí prídavok na dieťa v celkovej sume 180 eur mesačne. Výplata dávky v hmotnej núdzi je pre rodinu toho času pozastavená. Dňa 29.01.2025 bolo úradu doručené zo K. M. A. G. M. C. hodnotenie na žiačku A. B., v ktorom sa uvádza, že A. navštevuje v školskom roku 2024/2025 X.O. triedu (rok školskej dochádzky je ôsmy). Upozornenia učiteľov nerešpektuje, počas vyučovania nepracuje, sedí, kreslí si, odmieta pracovať, na napomenutia učiteľov reaguje podráždene. Jej prítomnosť na vyučovaní je minimálna, nenosí si školské
pomôcky. Prístup žiačky k plneniu povinností je nulový. Do školy chodí v roztrhaných veciach. Je veľmi výrazne, načierno namaľovaná a cítiť z nej cigarety. Žiačka nemá záujem o školu, ani o mimoškolské aktivity. V rodine sa vykonávali v minulosti a tiež sa vykonávajú opatrenia A. B. B. P. Q. R. I. S. H. B. F. N. na základe odporučenia Úradu práce, sociálnych vecí a rodiny Lučenec, v súlade s ustanovením § 59 ods. 3 zákona č. 305/2005 Z. z. o sociálnoprávnej ochrane detí a sociálnej kurately a o zmene a doplnení niektorých zákonov v znení neskorších predpisov a v súlade s § 12 vyhlášky MPSVR SR č. 103/2018 Z. z., ktorou sa vykonávajú niektoré ustanovenia Zákona č. 305/2005 Z. z. I. S. H. B. F. N. v období od júla 2022 do februára 2023 ambulantne v rodine vykonávalo, v súlade s § 11 ods. 3 písm. b) bod 4 cit. zákona, odborné metódy práce na podporu rozvoja a obnovy kompetencií rodičov v starostlivosť o dieťa, so zameraním na predchádzanie, zmiernenie alebo eliminovanie príčin ohrozenia dieťaťa v prirodzenom rodinnom prostredí, najmä prostredníctvom posilňovania rodičovských a sociálnych zručností za účelom eliminácie negatívnych vplyvov ohrozujúcich dieťa a rodinu v rozsahu 20 hodín priameho výkonu. Toho času sa v I. S. H. B. F. N. vykonávajú opatrenia v zmysle § 11 ods. 3 písm. b) bod 3 – odborné metódy práce na podporu riešenia výchovných, sociálnych a iných problémov v rodine a v medziľudských vzťahoch v rozsahu 20 hodín. Aj počas realizácie opatrení SPODaSK prostredníctvom I. S. H. B. F. N. T. A. prijímal oznámenia o zanedbávaní povinnej školskej dochádzky ohľadne maloletej A. B. a jej problémového správania. Matka maloletej A. v poslednom období opakovane kontaktovala úrad vo veci umiestnenia maloletej dcéry vo výchovnom zariadení z dôvodu nezvládania jej výchovy. Z vykonaných šetrení v rodine a prijatých správ zo základnej školy má úrad za preukázané, že rodičia zlyhávajú pri povinnosti zabezpečiť maloletému dieťaťu riadnu dochádzku do školy a prípravu na vyučovanie. Do školy prichádza nepripravená, bez domácich úloh, pomôcok, alebo sa škole vyhýba, resp. uteká z nej. K tomu sa pridružili konflikty s pedagógmi, spolužiakmi v školskom prostredí. Napriek vykonávaným opatreniam SPODaSK ambulantnou formou, prostredníctvom I. S. H. B. F. N. sa nepodarilo u maloletej dosiahnuť takú pozitívnu zmenu v jej správaní a konaní, ktorá by viedla k riadnemu plneniu povinnej školskej dochádzky a rešpektovaniu autority. Vzhľadom na nevhodné správanie maloletej A. B. žiadame o jej umiestnenie do Diagnostického centra, E. E. XX, F. na zabezpečenie odbornej diagnostiky pobytom v zariadení, ktoré vykonáva odbornú diagnostiku, najdlhšie na tri mesiace odo dňa právoplatnosti rozhodnutia. Vzhľadom na vyššie uvedené je úrad toho názoru, že situáciu maloletej je potrebné riešiť bezodkladne a preto sa domáha dočasnej úpravy pomerov účastníkov konania v zmysle § 367 ods. 1, 2 zákona č. 161/2015 Z. z. Civilného mimosporového poriadku a to nariadenia neodkladného opatrenia, na základe ktorého by bola maloletá A. odovzdaná v zmysle § 324 ods. 1 zákona č. 160/2015 Z. z. Civilného sporového poriadku do starostlivosti Diagnostického centra, E. E. XX, F.. Úrad preto navrhuje, aby súd vydal neodkladné opatrenie a uložil povinnosť matke C. B., narodenej XX.XX.XXXX v súčinnosti s Úradom práce, sociálnych vecí a rodiny Lučenec, aby odovzdala maloletú A. B., narodenú XX.XX.XXXX do starostlivosti H. I., E. E. XX, F.. Následne na základe vykonaného dokazovania z dôvodov vyššie uvedených úrad navrhuje, aby Okresný súd Lučenec vydal uznesenie s tým, že ukladá maloletej A. B., narodenej XX.XX.XXXX, bytom D. XXX výchovné opatrenie - pobyt v Diagnostickom centre, E. E. XX, F. na zabezpečenie odbornej diagnostiky najdlhšie na tri mesiace od právoplatnosti rozhodnutia. 2. Z priebežného hodnotenia, vykonávania opatrení SPODaSK maloletých detí K. J., A. B. zo dňa 14.02.2025 vyplýva, že s matkou uzavreli dohodu o vykonávaní opatrení ambulantnou a terénnou formou, v počte tridsať hodín priameho výkonu. Vykonávanie opatrení vykonáva sociálny pracovník a psychológ. Celkovo bolo zrealizovaných sedem stretnutí, jedno v domácom prostredí s celou rodinou, tri stretnutia s rodičmi. Maloletým deťom bolo poskytnuté psychologické poradenstvo trikrát, jedenkrát navštívili Základnú školu v C. a na začiatku spolupráce zorganizovali prípadovú konferenciu. Doteraz bolo vyčerpaných sedem hodín priameho výkonu opatrení. Cieľom vykonávania opatrení je odstránenie porúch správania v spolupráci s rodinou, ako aj so samotnými maloletými deťmi, motivácia maloletých detí k stabilnému správaniu, pracovať na regulácii problémového správania maloletých detí v školskom prostredí. Spolupráca s rodinou spočiatku bola bezproblémová, zúčastňovali sa dohodnutých stretnutí. Po presťahovaní matky do Ábelovej, matka sa vyjadrila, že nemá na cestovné deťom do školy a kým nedostane štátne dávky, maloleté deti nevie poslať do školy. Maloleté deti sa potulujú mimo vedomia rodičov, mimo školy. Počas celkového obdobia poradenstva mali maloleté deti počas poskytovaného poradenstva v ambulancii CDR vhodné správanie, vyjadrili negatívne pocity z nedostatku citových prejavov hlavne matky k nim. Matku viedli k zodpovednosti a k snahe dodržiavať dohodnuté termíny poradenstva. Maloleté deti fajčia, v prípade, ak nevstanú ráno, tak ich matka nenúti ísť do školy a
nezabezpečí ranné vstávanie včas. Takýto prístup je aj k plneniu si školských povinností, alebo v postoji k výzoru zovňajška maloletých detí. Maloleté deti do školy nechodia aj z dôvodu nedostatku finančných prostriedkov v rodine. 3. Základná škola s materskou školou C. S., H. XX, C. podala hodnotenie žiačky A. B. dňa 29.01.2025, z ktorého vyplýva, že maloletá navštevuje X.O. triedu. Jej prítomnosť na vyučovaní je minimálna, pracuje len nasilu, nechce sa jej, nenosí si školské pomôcky, spolužiakom v triede rozpráva nevhodné príbehy a zážitky. Jej prístup k plneniu povinností je pasívny, pracuje len na napomenutie učiteľom, aj to s nechuťou. Matka navštívila triedneho učiteľa iba raz, prisľúbila pomoc, spoluprácu, no výsledok je nulový. Matke sa nedá ani telefonicky dovolať. Žiačka nemá žiadne mimoškolské aktivity. V novembri vymeškala 84 hodín (všetko ospravedlnené), v decembri 51 (všetko ospravedlnené), v januári 72 vymeškané, z toho 32 hodín ešte nie je ospravedlnených. Matka v telefonických rozhovoroch priznala, že nezvláda výchovu, nevie si s dcérami A. a K. pomôcť, obe z domu doslova utekajú, pretože tam nepočujú pekného slova, nemajú tam svoje súkromie a zaobchádza sa s nimi zle. V škole sú rady, pretože je tam čisto a majú tam kamarátky. Nemajú vypestovaný návyk učiť sa, neexistuje pre nich žiadny vzťah ku škole. Nedokážu sedieť a vnímať celý denný rozvrh a keď sú v škole, skoro vždy sa pýtajú skôr domov aj prostredníctvom matky. Popri závislosti na cigaretách najnovšie častejšie vyhľadávajú alkohol s tendenciou opiť sa do bezvedomia. Domov sa nechcú vracať, nenávidia to tam, nenávidia matku. Odporúčajú obe umiestniť do iného prostredia pod odborným dohľadom. 4. Podľa § 49 ods. 5 Zákona č. 305/2005 Z. z. o sociálnoprávnej ochrane detí a sociálnej kurately s účinnosťou od 01.04.2018, ak je v záujme dieťaťa potrebné zabezpečiť odbornú pomoc alebo činnosť, ktorú centrum podľa programu centra nevykonáva, zabezpečí ich inou právnickou alebo fyzickou osobou, ktorá spĺňa požadované odborné predpoklady. 5. Podľa § 30 ods. 1 Zákona č. 305/2005 Z. z. o sociálnoprávnej ochrane detí a sociálnej kurately, ak súd rozhodol o nariadení ústavnej starostlivosti neodkladného opatrenia alebo o uložení ochrannej výchovy alebo výchovného opatrenia orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie určeným v rozhodnutí súdu (ďalej len zariadenie na "výkon rozhodnutia súdu"), umiestnenie dieťaťa do tohto zariadenia. 6. Podľa § 2 ods. 1 Civilného mimosporového poriadku (ďalej len „CMP“) na konanie podľa tohto zákona sa použije ustanovenie Civilného sporového poriadku (ďalej len „CSP“), ak tento zákon neustanovuje inak. 7. Podľa § 324 ods. 1 CSP pred začatím konania, počas konania a po jeho skončení súd môže na návrh nariadiť neodkladné opatrenie. 8. Podľa § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 9. Podľa § 329 ods. 1 CSP veta prvá súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 10. Podľa § 329 ods. 2 CSP pre neodkladné opatrenie je rozhodujúci stav v čase vydania uznesenia súdu prvej inštancie. 11. Podľa § 367 ods. 1 CMP neodkladným opatrením môže súd nariadiť, aby ten, kto má maloletého pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 12. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov.
13. Podľa § 367 ods. 3 CMP o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 14. Podľa § 367 ods. 4 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 15. Citovanými zákonnými ustanoveniami je možné rýchlo a pružne riešiť takú situáciu, kedy treba neodkladne upraviť pomery účastníkov konania a je potrebný okamžitý zásah súdu. 16. V danom prípade sa úrad práce, sociálnych vecí a rodiny domáhal nariadenia neodkladného opatrenia podľa § 367 CMP pred začatím konania. 17. Neodkladné opatrenie ako procesný inštitút slúži na zabezpečenie ochrany porušených alebo ohrozených práv účastníkov do času definitívnej právnej ochrany a zabezpečuje, aby sa v konaní pokračovalo bez ďalšieho porušovania alebo ohrozovania práva, ktorého ochrany sa účastníci domáhajú. Pred jeho nariadením súd nemusí zisťovať všetky skutočnosti potrebné na vydanie rozhodnutia vo veci samej. Je potrebné osvedčiť okolnosti, z ktorých sa vyvodzuje opodstatnenosť návrhu na nariadenie neodkladného opatrenia. Miera osvedčenia sa riadi danou situáciou, najmä naliehavosťou jej riešenia. Na jeho nariadenie musia nastať závažné okolnosti, keď na ochranu záujmov dieťaťa je neodkladná úprava pomerov nevyhnutná. Účelom neodkladného opatrenia je predovšetkým rýchla (bezodkladná) úprava faktických a právnych pomerov účastníkov. 18. Vo veci starostlivosti súdu o maloleté deti sa nevyhnutnosť nariadiť neodkladné opatrenie posudzuje vždy z hľadiska záujmu dieťaťa, ktorý je prioritný. Len v prípade osvedčenia bezprostredného ohrozenia dieťaťa, či osvedčenia iného závažného dôvodu, je na mieste rozhodnúť neodkladným opatrením. 19. Podľa základných zásad čl. 5 písmeno a) až c), zákona o rodine, záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu dieťaťa sa zohľadňuje najmä úroveň starostlivosti o dieťa, bezpečie dieťaťa ako aj bezpečie a stabilita prostredia, v ktorom sa dieťa zdržiava, ochrana dôstojnosti ako ja duševného, telesného a citového vývinu dieťaťa. 20. Z vykonaného dokazovania mal súd za osvedčené, že návrh na uloženie neodkladného opatrenia je dôvodný. Zo spisového materiálu a z predložených listinných dôkazov je zrejmé, že maloletá má problémy so správaním, odmieta dodržiavať pravidlá a plniť požiadavky dospelých. Jej správanie nie je v súlade so školským poriadkom, má veľký počet vymeškaných hodín, fajčí, požíva alkoholické nápoje, v domácom prostredí sa necíti dobre, nakoľko absentuje láska a pozornosť zo strany matky. Matka nezvláda starostlivosť o maloletú. Matka zanedbáva starostlivosť o maloleté deti, nevytvára vhodné prostredie pre zdravý, psychický vývin osobnosti a to aj napriek tomu, že matku viedli k zodpovednosti. Z týchto dôvodov úrad práce, sociálnych vecí a rodiny navrhol dočasne umiestniť maloletú v diagnostickom centre za účelom absolvovania diagnostického pobytu. 21. S poukazom na vyššie uvedené skutočnosti a zákonné ustanovenia súd rozhodol tak, ako je uvedené vo výroku uznesenia, pretože má za to, že je potrebné upraviť pomery medzi účastníkmi, nakoľko matka výchovu nezvláda a je v záujme maloletej, aby bola dočasne umiestnená v zariadení, kde jej bude poskytnutá pomoc a vykonaná komplexná diagnostika. 22. Nakoľko sa maloleté dieťa nachádza v starostlivosti matky, súd jej uložil povinnosť, aby maloletú odovzdala do H. I. E. E. XX, F. za súčinnosti úradu práce, sociálnych vecí a rodiny. 23. Predmetné neodkladné opatrenie bude trvať do právoplatného skončenia konania vo veci samej vedenej pod sp. zn. 17P/41/2025. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, prostredníctvom Okresného súdu Lučenec, Ulica Dr. Herza 14, 984 37 Lučenec na Krajský súd v Žiline.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 Civilného mimosporového poriadku (ďalej len „CMP“) je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP zmena návrhu na začatie konania je v odvolacom konaní prípustná. Podľa § 65 CMP odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP odvolací súd nie je odvolacími dôvodmi viazaný. Podľa § 67 CMP na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 3 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

